Soos dit teen hierdie tyd waarskynlik vir almal duidelik behoort te wees, Sorestad is nie ŉ hermetiese digter nie. Trouens, ek het tot op hede nog nie ŉ hermetiese prêriedigter teengekom nie. Sorestad se gedigte is vir my kenmerkend van die prêries en prêriedigkuns waarvoor my vrou Lesli en ek lief geword het.
Die bundel het ŉ rustige toonaard, ŉ dikwels mediterende kyk na die prêries en sy mense, sy vriende en na die lang verhouding tussen hom en sy vrou. Dit is dan ook Sorestad se eggenote wat via die digter aan die woord is in The Thief Reflects.